
PRAEFATIO 



iMicolads Steno, anatomicus celeberrimus 
saeculi XVII, Danus origine, Etruscus doctri- 
na (1), vixit clariores suos dies Florentiae, in aula 
Ferdinandi II Magni Etruriae Ducis , Principis Me- 
dicei scientiarum, bonarumque artium beneme- 
ritissimi , et familiaritate devinctus fuit cum viris 
praeclaris qui tunc temporis in Etruria florebant, 
Francisco Redio, Vincentio Vivianio, Alphonso Bo- 
rellio, Carolo Dato, Laurentio Magalottio, aiiisque 
pluribus. Inter alia scripta quae in secunda sua 
patria typis commisit est dissertatio, cui titulus: 
De solido intra solidum naturaliter contento. Ad 
banc scribendam Stenoni materiam praebuere iti- 
nera quae, jussu Principis Ferdinandi , per Etru- 
riae ioca peregit, ut naturales productiones quae 
ad illam regionem pertinebant diligenter colli- 

(1) luler viros llluatres IUIlae, quorum vllae a doctlatimo 
Angelo Fabronio exaralae fuere , Steno recensetur. Qul Hafnlam 
loci et naturae , Florenllara vero Juris et voluntatfs sibl pafrlam 
fuisse dicebat. (Fabrooi Vitae llalorum docirina exceUentium vol. 111. 

geret atque illustraret. Doctrinarum , quae in eo 
libello expositae sunt, aliae ad mineralium angu- 
latorum seu crystallorum originem, aliae ad cor- 
ticis Telluris structuram explanandam, spectant. 
Quarum postremae doctrinas geologicas hodie 
Yulgo praedicatas multo tempore praecessere. Et 
quoniam habent sua fata libelli , Stenonis opuscu- 
lum, et inde animadversiones circa Telluris fabri- 
cam , longa oblivione obrutae remansere. Donec 
hisce temporibus a viris summis , et praesertim 
a laudatissimo Humboldtio (1) , ad novam lucem 
prodiUe fuere, etad maximum honorem evectae; 
ita ut non facile statui potest magis ne anatome 
excelluerit Steno an geologia. Interea Geologo- 
rum magna pars praeclarissimi anatomici do- 
ctrinas non aliter quam incerto rumore cogno- 
scunt, propterea quod opusculum in quo sunt 
illae declaratae , jam vetustate rarum , raro oc- 
currit prae manibus. Rem inde haud inutilem 
facere duxi e Stenoniana dissertatione geologicas 
haurire doctrinas , et ab aliis excogitatis ejusdem 
auctoris disjunctas in vulgus reproducere. Si 
bono consului videant qui Italicae gloriae fa- 
vere student (2). 

(1) Vlde suam opus: Estai gtognotUque sur le gitement det 
roches dant let deux Hemitpkerei. Paris , 182«, pag. 37 e 229 
a 230. 

(2) Gratias hlc quam plnrimas ago meo araiclsairoo Emanoeli 
Repetlio , cojas benlgnltatt exemphim Slenonlanl onuacoli debeo. 

i. • . ' 

I. Slrala lerrae. 



Ad sedimenta fluidi terrae strata pertinent. 

1. Quod pulverulenta materia stratorum non 
aliter in illam figuram redigi potuerit , nisi , fluido 
cuidam immixta , et proprio pondere inde excidens 
eiusdem superincumbentis fluidi motu explanata fuisset. 

2. Quod iisdem stratis contenta maiora corpora 
ut plurimum gravitatis leges observent , tum quo ad 
situm cuiuslibet corporis per se, tum quo ad situm 
variorum corporum inter se. 

3. Quod pulverulenta materia stratorum ita se 
accomodaverit contentis corporibus , ut tum minimas 
quasque cavitates contenti corporis impleverit , tum 
laevorem niloreraque eiusdem corporis cxpresserit illa 
sui superficie, qua illud tangit, licet pulveris aspcritas 
simili laevori , et nitori minime respondeat. 

Fiunt autem sedimenta, dum contenta in fluido 
proprio pondere ad fundum delabuntur, sive aliunde 
eo delata fuerint dicta contenta , sive ab ipsis fluidi 
partioulis sensim fuerint secreta , idque vel in superficie 

superiori , vel aequaliter ab omnibus fluidi particulis. 
Licet crustas inter , et sedimenta , magna aflinitas 
intercedat, facile tamen dignoscuntur, quod crustarum 
superior superficies inferiori superficiei , ut ut variis 
eminentiis maioribus asperae , parallela sit , sedimen- 
torum vero superior superficies horizonti parallela sit, 
aut parum admodum inde declinans. Sic in fluviis 
crustae minerales , modo virides , modo flavae , modo 
rubescentes , fundi saxosi inaequalitatem non tollunt , 
arenarum vero , aut argillae sedimentum omnia plana 
reddit : quo fit , ut in variis terrae stratis compositis, 
crusta a sedimentis facile distinxerim. 

Circa materiara stratorum sequentia determinari 
poterunt. 

1. Si in strato saxeo particulae omnes eiusdem 
naturae, et quidem subtiles extilerint, nulla ratione 
negari poterit , quin idcm stratum creationis tempore 
productum fuerit e fluido omnia tunc temporis obvol- 
vente; quo modo etiam Cartesius stratorum terrae 
productionem explicat. 

2. Si in strato quodam alterius strati fragmenta , 
aut animalium , plantarumque partes reperiantur , 
certum est , non esse illud stratis accensendum quae 
creationis tempore a primo fluido subsederunt. 

3. Si in strato quodam salis marini indicia , ani- 
malium marinorum spolia , navium tabulas , et fundo 
maris similem substanliam observaverimus , certum 
est, eo loci aliquando mare extitisse, quocunque 
demum modo sive propria exundatione, sive monlium 
eructatione eo pervenerit. 

4. Si in strato quodam iunci, graminis, conorum 
pini , truncorum ramorum , similiumque magnam co- 
piam deprehendimus, sive suspicamur, fluminis exun- 
datione, vel torrentis iliapsu eo abreptam fuisse dictaut 
raateriam. 

5. Si in strato quodam carbones , cineres , pu- 
mices , bitumen , et calcinata corpora extiterint , in 
vicinia fluidi incendium extitisse certum est, idque eo 
magis, si integrum stratum solo cinere, et carbone 
coniponatur: quale extra urbem Romam vidi , quo 
loco laterum coctilium materia effoditur. 

6. Si in eodem loco omnium stratorum materia 
eadem fuerit , certum esl fluidum illud non excepissc 
diversae naturae fluida e diversis locis confluentia. 

7. Si in eodem loco diversa stratorum materia 
fuerit, vel diverso tempore e diversis locis diversi 
generis fluida eo confluxerunt ( sive varietas vento- 
rum , sive pluviarum in certis locis impetuosior pro- 
lapsus in causa fuerint ) , vel in eodem sedimento 
diversae gravitatis materia fuit, ita ut graviora primo, 
raox leviora fundum petierint; cui varietati vicissitudo 
tempestatum occasionem praebere potuerit , praecipue 
in locis, ubi solorum aequalis inaequalitas conspi- 
citur (1). 

8. Si inter strata terrae quaedam saxea sirata 
reperiuntur, certuni est vel extitisse in vicinia istius loci 
fontem aquarum petriflcantium , vel conligisse inter- 
dum nalituum subterraneorum eruptiones , vel a de- 
posito sedimento recedens fluidum, ubi superior crusta 
calore Solis induruerit , iterum rediisse. 

De loco stratorum sequentia certis annumerari 
poterunt. 

1. Quo tempore formabatur quodlibet stratum , 
fuit sub eodem slrato aliud corpus , quod materiae 
pulverulentae ulteriorem descensum impediebat, adeo- 
que quo tempore formabatur stratorum intimum , fuit 



(I) Hacc railo cxplicandi orlglnem slralorum c dlversa ma- 
tcrla composilorurn , ulnole nova a quibusdara hodlernls «noloRls 
prolata fult. 

2 

sub eo , vel corpus aliud solidum , vel si quod fluidum 
ibi extiterit , fuit illud tum diversae naturae a fluido 
superiori , tum gravius solido sedimento fluidi supe- 
rioris. 

2. Quo tempore formabatur uuum e stratis su- 
perioribus, slratum inferius iam tura solidam consisten- 
tiam acquisiverat. 

3. Quo tempore formabatur stratura quodtibet, 
vel alio corpore solido a lateribus cinctum ftiit , vet 
totum terrae globum obduxit. Hinc sequitnr quocum- 
que in loco stratorum nuda latera conspiciuntur , vel 
eorumdem stratorum continuationem quaerendam esse, 
vel inveniendum esse aliud corpus solidum, quod ma- 
leriam stratorum retinnit , ne difflueret. 

4. Quo tempore formabatur quodfibet stratum, 
materiam illi snperincumbens totam fluidam raisse , 
adeoque, quo tempore infimum stratura formabatur 
nullum e superioribus stratis extitisse. 

Quod figuram spectat , certum est , quo tempore 
formabatur stratum quodlibet , superficicm eius infe- 
riorem , ut et laterum eius superflcies , inferioris cor- 
poris, et corpornm lateralium superflciebus respoodisse , 
superiorem vero superflciera horizonti , quantum raa- 
xime licuerit , parallelam extitisse , adeoque strata 
omnia praeter inflmum . duobus planis horizonti pa- 
rallelis contineri (1). Hinc sequitur, strata, vel perpen- 
dicularia ad horizontem , vel ad illura inclinata , alio 
tempore horizonti parallela extitisse. 

Nec adversatur dictis mutatus stratomm situs , 
et uuda eorumdem latera , prout multis in locis hodie 
conspiciuntur: quandoquidem manifesta indicia ignium, 
et aquarura in vicinia eorumdem iocorum extent. Ut 
enira aqua lerream materiara dissolvens ad Ioca de- 

(i) Vidc l.yell Elemcns de Geolugie pag. Ai fi*. I. 

clivia eamdem devehit, turo in superficie terrae, tuni 
ia terrae cavitatibus, sic ignis obstantia quaevis so- 
lida resolvens, non modo leviores eius particulas 
expellit , sed gravissima interdum pondera eiaculatur. 
quo fit wt in superficie terrae praecipitia , canales , et 
alvei, in terrae autem visceribus, meatus subterranei, 
et cavernae formantur, quarum occasione strataterrae 
situm mutare poterunt duobus modis. 

Primus modus est, stratorum violenta in altum 
excussio, sive eam producat praeceps incendium ha- 
lituum subterraneorum (1) , sive idem efficiat violenta 
aereis elisio propter ingentes alias in vicinia ruinas. 
Hanc stratoram excussionem sequitur materiae terreae 
in pulverem dispersio , materiae vero saxeae diffractio 
in lapillos , et rudera. 

Posterior modus est , spontaneus slratorum supe- 
riorum delapsus, seu raina, quando subducta materia 
inferiori , seu fundamento , superiora rimas agere 
caeperint ; unde pro cavitatum , et rimarum varietate 
varius diffractorum stratorum situs sequitur , dum 
quaedam horizonti paralleia manent, alia ad illum 
perpendicularia fiunt , pleraque obliquos angulos cum 
ea constituunt, nonnulla in arcus infiectuntur, ma- 
teria eorum tenaci existente : et haec mutatio contin- 
gere poterit , vel in omnibus stratis cavitati imminen- 
tibus , vel in quibusdam stratis inferioribus , relictis 
integris superioribus stratis (2). 

Mutatus stratorum situs, variarum rerum sic 
satis difficilium facilem explicationem reddit. 



(1) Hancfellcera excogitationem mirare, lector, ulpote quae 
rundamentum praebet praeoipuis nostrl temporis geologiae doctrl- 
nis. Quamvis In sequenllbus capitulis eam efraglsse vldeatur 9le- 
nonk). 

(2) Hlc vldere est exordla theorlcae, quam longo post tempore 
celebratissimus De Lur totls vlrlbus sustinere conatus esL 

Hinc ralio raldi posset inaequaiitatis illius , quae 
in lerrae superticie multis controversiis occasionem 
praebet, ut sunt montes, valles, aquarum superionim 
receptacula , planities , tum in locis editis , tum in 
depressis; scd ut reliqua taceam , de montibus quae- 
dam hic percurram (t). 

II. Montium origo. 

Quod mutatus stratorum situs praecipua montium 
origo sit , inde patel , quod in qualibet congerie mon- 
tium conspicianlur. 

1. Ingentia ptana in quomndam vertice. 

2. Multa strata horizonti paraUela. 

3. Ab eorundcm lateribus strata varia varie ad 
horizontem inclinata. 

4. In oppositis collium lateribus ruptorum stra- 
torum facies , materiae et figurae omnimodam conve- 
nientiam demonstrantes. 

o. Nudi stratorum limbi. 

6. Ad radices eiusdem congeriei disruptorunt 
stratorum fragmenta , partim in colles congesta , par- 
tini per vicinos agros dispersa. 

7. Vel in ipsis montibus saxeis , vel in eorumdem 
vicinia, evidentissima ignis subterranci iudicia ; quem- 
admodum , circa colles e stralis terreis compositos , 
aquae frequentcs reperiuntur. Et hic obiter notandum, 
colles qui e stratis terreis componuntur , ut plurimum 
pro fundamento habere stratorum saxeorum maiora 
fragmenla , quae multis in locis tuentur imposita sibi 
terrea strata , ne a vicinorum duminum , et torren- 
tium alluvie resolvantur ; imo integras saepe regiones 

(1) Patendatn est docUorum rocenliorum liis dc rebusexn» 
gllata , molto ab hioc tempore a noslro auclore praevisa fulsae. 

adversus Oceani saevitiem defendunt , quod obstensa 
Brasiliae tenia , et ubiquc obvia scopulosa littora 
tcstantur. 

Possunt et aliter montes produci , ut egeslione 
ignium , cineres , et saxa cum sulphure , atque bitu- 
mine eructantium; nec non pluviarum, et torrentium 
impetu ; quo strata saxea oaloris , et frigoris vicissi- 
tudinibus iam tum flxa in praeceps devolvuntur; strata 
vero terrea, magnis ardoribus rimas agentia, in varias 
partes resolvuntur : unde patet doo esse summa ge- 
nera montium , colliumque ; primum , eorum , quod 
e stratis componitur , quorum binae species sunt, dum 
in quibusdam strata saxea, in aliis terrea strata abun- 
dant ; alterum genus , eorum est , qui ex stratorum 
fragmentis , et abrasis partibus confuse , et nullo or- 
dine exsurgunt. Faciie hinc ostendi posset. 

1. Montes omnes hodiernos non extitisse a prtn- 
cipio rerum. 

2. Nullam esse montium vegetationem. .„ .. 

3. Saxa montium cum ossibus animaUum praeter 
quamdam duritiei simiiitudinem nihil commune habere, 
cum inter se nec materia , nec modo productionis f 
nec fabrica , nec usu conveniant ; si alias de re adeo 
parum cognita , ut sunt rerum usus , quicquam pro- 
nuntiare liceret. 

4. Coronas montium , vel catenas , pro ut loqui 
amant nonnulli ♦ secundum certas terrae plagas di- 
rectas , nec rationi nec experientiae respondere. 

5. Posse everti montes , transferri agros ex uno 
latere in alterum per mediam viam publicam; elevari, 
el deprimi cacumina montium; aperiri terras, ite- 
rumque claudi ; et id generis alia contingere , quae 
in historiarum lectione pro fabulis habent, qui creduli 
nomen evitare student. 

* III. Rerum, e terra effluentium viae. 

Idem mutatus stratorum situs rebus e terra ef- 
fluentibus transitum praebet, ut sunt. 

1. Scaturientes in montibus aquae , quae in ca- 
vernis montium ab aere secernuntur, sive ab aquis 
subterraneis illae veniant , sive ab aere superiori in 
locum condensatae intus aquae protrudantur , quod 
ego frequentissimum crediderim, cum in plerisque 
cavernis copiosam aquam stillantibus , et supra , et 
infra , soiida omnia viderim. 

2. Erumpentes e montibus venti, sive iUi sint 
aer a calore dilatatus, sive diversa fluida aerea mutuo 
concursu effervescentia illos generent. 

3. Exbalationesfaetidae, ignis ebullitiones caiidae, 
vel frigidae, etc. Nec amplius in eo difficultas ulla est, 
quod loca frigida , et sicca, quotiescunque illis aqua 
affunditur absque ullo caloris indicio ebulliant ; quod 
ad latera frigidissimi fontis fons calidus erumpat; 
quod tenrae motu fons calidus in frigidum vertatur, 
et flumina cursum mutent ; quod valles undique clau- 
sae receptam pluviarum aquam in depressiora loca 
eiaculentur; quod flumina sub terram delapsa alibi 
aeri reddantur , quod in iaciendis fundamentis Archi- 
tecti interdum omnem operam ludant , reperta arena 
viva, quam appellant ; quod quibusdam in locis dum 
putei eflbdiuntur primo aquae reperiantur superficiei 
terrae vicinae, inde post eflbssionera terrae ad pluriura 
bracbiorum profunditatem novae aquae reperiantur, 
data porta , ultra primo repertae aquae altitudinem 
exilientes (1); quod integri agri cum arboribus , 

(1) In hac Stenonis fellcl anlmadversione videre esl Jusiam 
Ideam , qoera llle de admiranda ronllnm artesianorom origine con- 
ceperal. 

et aedificiis sensim subsidant , vel ex improviso hau- 
riantur , adeoque ingentes lacus modo sint, ubi olim 
urbes extitere; quod planities inhabitantibus periculum 
sit ab id generis ruinis , nisi de planitiei fdndamento 
saxeo certi fuerint; quod per intervalla voragines ape- 
riantur pestiferum aerem exhalantes , quae super 
ingestis quibuslibet corporibus iterum obturantur. 

IV. Lapidum variegatorum origo et mineralium 

receptacula. 

Idem mutatus stratorum situs omnis generis 
variegatis lapidibus occasionem dedit; simulque mi- 
neralibus plerisque receptaculum praebuit , sive id 
contigerit in rimis stratorum, sive in illis fissuris, 
quae in materia eorum sicca quidem , sed nondum 
dura, vel inter lamellas, vel in scissuris reperiebantur; 
sive in inlerstitiis inter strata superiora, et inferiora, 
post inferiorum stratorum delapsum ; sive in locis 
vacuis a corporum ibi contentorum resolutione reli- 
ctis. Unde. 

1. Demonstrari poterit , levissimo , hno plane 
nullo fundamento superstructas esse minutas illas , et 
tantum non superstitiosas venarum divisiones, quibus 
mineralium fossores utuntur; adeoque ex radicibus, 
et ramis mineralium aeque dubiam esse de metalli 
abundantia divinalionem , ac est ridicula opinio Chi- 
nensium quorum dam de capite , et cauda Draconis , 
qua utuntur ad auspicatum sepulchrorum situm in 
montibus inveniendum. 

2. Mineralium pleraque, circa quae humanus 
iabor occupatur, a principio rerum non extitisse. 

3. Posse in saxorum examine multa detegi, quae 
in mineralium ipsorum examine frustra tentantur; 
quandoquidem plusquam probabile sit , omnia iila 

raineralia , quae saxorum spatia , vel lissa , vel dila- 
tata replent , pro materia habuisse ex ipsis saxis 
expuisum vaporem, sive id contigerit antequam strata 
situm mutarent, quod in montibus Peruvianis evenisse 
crediderim; sive ubi iam tum situm strata mutassent; 
adeoque posse in exhausti metalli locum , novuin me- 
tallum subcrescere (1); quod de minera ferri apud 
Uuenses creditur potius , quam seitur, cura instruraenta 
fossorum, et idola ibi reperta, non ferro, sed terra 
circumdata fuerint. 

Atque haec de terrae stratis attentius examinanda 
iudicavi . 

V. Tettae conckyliorum. 

Quae testae terris obrutae latent , ad tria gcnera 
reducuntur. 

Primum genus earum est , quae modo descriptis 
(viventibus) adeo similes sunt ut ovum ovo.... Has 
teeias animalium quondam in fluido vivenlium partes 
extitisse, etiam si testacea marina numquam visa fuis- 
sent, ipsius testae consideralio demonslrat. 

Secundum genus earum testarum est, quae modo 
descriptis caetero sirailes , solo coiore , et pondere ab 
iliis differunt; dum quaedam leviores iusto, aliae iusto 
graviores deprehenduntur , quod hi poros habeant 
succo ascititio replelos, iilarum pori leviorum partium 
expulsione ampliati sint , de quibus nihii amplius su- 
biungo , quod aliud nihil sint , nisi testae animalium , 
vel petrefactae, vel calcinatae. 

(I) fix uls proposiUonibus colligllur , oplnlonem quorumdam 
phjsicorum noslrae aelalls circa venarum metalllcarum rcplelionem 
ab aclione vlrlum clectro chemkaruru causatam, a Stcnono Jam ollm 
pracdlc^tam fuisse. 

Tertium genus earum est , quae sola flgura si- 
miles sunt modo descriptis testis, reliqua in totum 
ab iis differunt. Harum aliae aereae sunt; aliae-lapi- 
deae, colore, vel nigro, vel flavo; aliae marmoreae; aliae 
crystallinae; aliae alterius materiae, quarum omnium 
productionem sequenti modo explico. 

Ubi testae substantiam succorum penetrandi vis 
dissolverit , iidem succi vel terra hausti reliquerunt 
testarum spatia vacua (quac ego teslas aereas appello) , 
vel nova accedente materia allerati pro eiusdem ma- 
teriae varietate eadem testarum spatia vel crystatlis, 
vel marmore, vel lapide implevere; uode ortum habet 
marmoris illa pulcherrima species, quam Nephiri ap- 
pellant, quaeque aliud nihil est, quara sedimentum 
maris omnis generis teslis plenum , ubi consumpta le- 
starum substantia, lapidea substantia in locum eius 
successit. 

Non patitur instituti mei brevitas, ut afleram 
omnium illorum descriptionem , quae in singulis testa- 
rum e terris erutarum generibus notatu digna obser- 
vavi : quocirca , missis aliis , sola sequentia huc re- 
feram. 

1. Conchara margaritiferam in Etruria repertam, 
adhaerente ipsi conchae margarita. 

2. Pinnae marinae maioris partem , ubi , consumpta 
bisso, color bissi remansit in materia illa terrea, 
quae concham repleverat. 

3. Ostreorum mirae magnitudinis testae, in quibus 
plures cavernae oblongae a vermibus exesae reperiun- 
tur, illis omnino similes, quos in lapide Anconitano, 
Neapolitano, et Siculo certum genus concharum inha- 
bitat; quae lapidum cavitates nisi ab insectis nidos fa- 
bricantibus e luto formalae fuerint ( quod vix credi- 
derim, cura ipsa medii saxi substantia , ubi nuilae 
cavitates reperiuntur, eadem sit cum substantia cavi- 

3 

tatum, quae omnes circa superficies haerent), a ver- 
mibus erunt exesae , cum et superficies cavitatis illud 
suadeat , et in multis cavitatibus repertum corpus ex 
(ilamentis crassioribus contextum evincat, quod ipsi 
cavitati , magnitudine , et figura respondet. Certe nec 
a conchis, nec circa conchas factae sunt, cum organis 
ad rodendum destituantur id generis testacea , nec te- 
starum figurae ulla cavitas respondeat. Nec mirum 
estmari exposita saxa conchyliorum ovis a mari expul- 
sis receptaculum praebere in dictis cavitatibus, cum 
earum nullam bactenus viderim manifesto exitu desti- 
tutam. Quod si quis dixerit a succo lapidescente cirea 
certa corpora concreto cavitates illas productas fuisse, 
quaedam cavitates eadem materia undique olductae 
absque ostio reperiundae fuissent. 

4. Testam interius ex parte consumptam , ubi 
adesae substantiae iacturam crusta marmorea supple- 
vit, variis balanis tecta; ut adeoque certo concludere 
liceat, a mari relictam in terris testam , secundo in 
mari deportatam , iterum novo sedimento obrutajn, et 
a mari derelictam fuisse. 

5. Ova minutissima, et turbines vix nisi oculis 
microscopio armatis conspiciendi. 

6. Pectines, turbines, et conchas bivalvas non 
crystallo tectas , sed tota substantia cry stallinas. 

7. Vermium marinorum tubulos varios. 

VJ. AHae partes animalium. 

Quod de testis dictum est, idem de aliis partibus 
animalium, ipsisque animalibus terra obrutis dicendum, 
e quorum numero sunt dentes canum marinorum, den- 
tes piscis aquilae, vertebrae piscium, omnis generis 
pisces intcgri , crania, cornua, dentes, femora, et alia 
ossa animalium terrestrium, quandoquidem haec omnia 

veris animaliuni partibus, vel omnino similia sint, vel 
solo pondere , et colore ab illis differant, vel, praeter 
solam figuram externam , cum illis nihil commune 
babeant. 

Magnam difficultatem movet innumerus ille nu- 
merus dentium , qui singulis annis ex insula Melitensi 
exportantur; cum vix navis ulla eo appulerit , quin 
illius miraculi quaedam indicia secum revehat. Sed 
huic ego difficultati aliam responsionem non invenio, 
quam, 1. Quod singulis Ganibus sexcenti, et plures 
dentes sint, et toto tempore dum vivunt, novi dentes 
subcrescere videantur. 2. Quod ventis agitatum mare 
obvia sibi corpora versus unum aliquem locum pro- 
trudere, et ibidem accumulare soleat. 3. Quod Ganes 
marini gregatimincedant, adeoque eodem loco pluriura 
Ganum dentes relinqui potuerint. 4. Quod in glebis 
Melitensibus huc allatis, praeter dentes diversos diver- 
sorum Ganum, etiam varia conchylia reperiantur, ut 
adeoque, si numerus dentium dissuadet productionem 
eorum, terrae adscribendum esse eorumdem dentium 
fabrica, et in singulis animalibus copia, terra fundo 
maris similis, aliaque corpora marina eodem loco re- 
perta contrariae opinioni faveant. 

Aliis difficultatem movet magnitudo femorum , 
craniorura , et denthim , aliorumque ossium , quae e 
terra eruuntur: sed nec tanti est haec obiectio, ut 
quantitas solita quantitate maior, modum Naturae 
viribus superiorem , inferre debeat, quandoquidem. 
1. Nostro saeculo visa sint corpora hominum facie 
admodum procera. 2. Gertum sit , extitisse aliquando 
monstruosae magnitudinis homines. 3. Saepius itidem 
pro humanis ossibus habeantur , quae aliorum anima- 
lium ossa sint. 4. Idem sit attribuere Naturae ossium 
vere fibrosorum productionem , ac dicere posse Na- 

furam , absque reliquo homine , hominis manum pro- 
ducere. 

Sunt , quihus diuturnitas temporis reliquorum 
argumentorum vim evertere videtur; cum nultius 
saeculi memoria constet , inundationes eo adscendisse, 
ubi multa marina corpora hodie reperiuntur , si di- 
luvium universale exceperis , unde ad nostra usque 
tempora quatuor mille anni praeter propter nume- 
rantur ; nec rationi consonum videtur, lot annorum 
iniuriis restitisse animalis corporis partem ; cum vi- 
deamus saepe paucorum annorum spatio eadera cor- 
pora in totum destrui. Sed huic dubio facile respon- 
detur, cum a soli varietate id totum dependeat; strata 
enim ex certa argillae specie vidi , quae omnia sibi 
inclusa corpora tenuitate succi resolverunt ; alia are- 
nacea strata plurima observavi , quae omnia sibi 
rommissa integra conservarunt. Quo experimento li- 
cerct in rognitionem venire illius succi , qui solida 
corpora resolvit: quod vero cerlum sit , multorum 
conchyliorum , quar iiodie reperimus , productionem 
ad tempora cum universali diluvio coincidentia refe- 
rendam esse , sufficiet sequens argumentum. Certum 
est ante iacta Romanae Urbis fundamenta , Volater- 
ranorum urbein iam tum viribus potentem extitisse ; 
at vero in saxis illis praegrandibus , quae quibusdam 
in locis ibi reperiunlur ( murorum antiquissimorum 
vestigia) omnis generis conchylia reperiuntur, et non 
ita pridem in medio foro excisum saxum est conchis 
stratis refertissiraum ; ut adeoque certum sit hodie in 
dictis saxis repertas conchas iam tum productas fuisse, 
quo tempore muri Volaterrani extruerentur. Et ne 
quis dixerit , solas testas in Iapidem conversas , vel 
lapidi inclusas ab edaci tempore nullum damnum 
passas fuisse; totus ille collis, cui urbium Ktruscarum 

antiquissima saperstructa est , ex maris sedimenlis 
exurgit sibi invicem impositis , et horizonti parallelis, 
ubi multa strata non lapidea veris conchis , et nullam 
omnino mutationem passis abundant; ut adeoque certo 
pronunciare liceat , quas hodie inde exlraximus, non 
immutatas conchas ab hinc ter mille annis , et am- 
plius productas fuisse. Ab Urbe condita ad nostra 
usque tempora numeramus bis mille quadringentos 
viginli annos , et quod excedit ; et quis non largietur 
plura saecula eflluxisse, ex quo primi homines eo sedes 
suas transtulerunt , usque dum in illam magnitudinem 
excreverit, qua vigebal tempore conditae urbis? qui- 
bus seculis si illud tempus adiunxerimus , quod inter- 
cessit a iacto primo sedimento Collis Volaterrani ad 
relictum a mari euindem Gollem , conQuentesque eo 
alienigenas , facile ad diluvii universalis tempora 
adscendemus. 

Eadem hisloriae authoritas dubitare velal , quo 
minus pracgrandia illa ossa, quae ex agris Aretino- 
rum eruuntur, mille nongentorum annorum saevitiei 
restiterint; certum enim est, 1. Grania iumentorum, 
quae ibi reperiunlur , non esse ex huius caeli anima- 
libus , sicut neque femora illa ingentia , et praelon- 
gae scapulae , quae ibidem reperiuntur. 2. Gertum est 
transiisse illac Annibalem , antequam ad lacum Trasi- 
menum cum Romanis confligeret. 3. Gertum est , exti- 
tisse in ipsius exercitu iumenta Africana , et immensae 
raagnitudinis Elephantes turrigeros. 4. Gertum est , 
dum a montibus Fesulanis descenderet , nimia aqua- 
rum alluvie periisse in locis paludosis magnam partem 
animalium oneribus vehendis destinatorum. 5. Certum 
est locum, unde eruuntur dicta ossa, ex variis stratis 
congestum esse , quae plena sunt saxis a circumsitis 
montibus torrentium impetu devolutis ; ut adeoque 
cuilibet loci , et ossium naturam cum historia confe- 

renti evidens in omnibus consensus latere amplius 
non possit (1). 

VII. Variae mutationes quae in Etruria contigerunt. 

Quomodo praesens alicuius rei status statum 
praeteritum eiusdem rei detegit , prae caeteris suo id 
exemplo Etruria evidenter declarat, in cuius hodierna 
facie obviae inaequalitates manifesta diversarum mu- 
tationum indicia in se continent, quas ordine inverso 
recensebo a novissima ad primam regrediendo (2). 

1. Aliquando planum inclinatum A (fig. 1) in eodem 
plano fuit cum plano horizontali altiori B,et eiusdem 
plani A ita elevati limbus, ut et limbus plani hori- 
zontaiis altioris C ulterius continuati fuerunt , sive 
planum horizontale inferius D in eodem plano fuerit 
cum planis horizontalibus altioribus B , C , sive aliud 
corpus solidum ibi extiterit planorum altiorum nuda 
latera ftilciens: seu quod idem est, quo loco hodie 
fluvii , paludes , planities depressae , praecipitia , et 
plana inclinata inter colles arenaceos conspiciuntur , 
olim plana omnia extitere , eoque tempore aquae 
omnes tum pluviarum, tum fontium, vel ipsam illam 
planitiem inundabant, vel sub planitie canales subter- 
raneos sibi aperuerant; saltem sub stratis superioribus 
cavitates erant. 

2. Quo tempore formabatur planum B, A, C (fig. 2), 
et illi supposiU alia plana , totum planum B , A , C , 
aquis tectum fuit ; seu quod idem est , supra colles 
arenaceos ut ut altos mare aliquando elevatum ftiit. 

(1) Mirum cerle accidll Stenonem, cum testaceorum fossilium 
veram sustlneret originem , non recte sentisse de osslum magno- 
rum quadrupedum , quae ex Valdarno eObdiuntur , derlvatlone. 

(2) Ex boc inlegro capitolo nemo non est qoi non argoat no- 
strum auctorera primura fuisse, qul aetales geologicas, seu , uli pe- 
cullarl nomlne hodie appellanlnr , formatiotws clarlsslme dlsllnxerlt. 

3. Antequara formaretur planum B, A, C (fig. 3), 
plana F, G, eumdem situm habebant , quem modo 
obtment , seu quod idem cst antequam formarentur 
collium arenaceorum strata , iisdem in locis profundae 
valles extiterunt. 

4. Aliquando planum inclinatum I (fig. 4) cum pla- 
nis horizontalibus F , et G in eodem plano extitit , et 
planorum F, et G nuda latera, vel ulterius continuata 
fuerunt, vel aliud ibi solidum extitit eadem nuda latera 
fulciens, cum dicta plana formarentur; seu quod 
idem est , quo loco hodie , inter altissimorum mon- 
tium pianos verlices, valles conspiciuntur , aliquando 
una continua planities erat, sub qua ingentes cavitates 
forraatae erant , ante stratorum superiorum ruinas. 

5. Quando planum F, G (fig. 5) formabantur, 
fluidum aqueum illi incumbebat; seu, quodidemest, 
aliquando altissimorum montium plani vertkes aquis 
tecti fuerunt. 

Sex itaque distinctas Etruriae facies agnoacimus, 
dum bis fluida, bis plana, et sicca , bis aspera fuerit; 
id quod, ut multorum a me inspectorum locorum 
inductione de Etruria demonstro, sic de universa terra 
variorum locorum descriptionibus a variis authoribus 
allatis confirmo. Ne vero a novitate periculum quis- 
quam metuat , Naturae cum Scriptura consensum 
paucis exponam , recensendo praecipuas difiicultates , 
quae circa singulas terrae facies moveri poterunt. 

De prima terrae facie in eo Scriptura, et Natura 
consentiunt , quod aquis omnia tecta fuerint; quomo- 
dovero, et quando coeperit, et quanto tempore taiis 
extiterit, Natura silet, Scriptura loquitur. Quod autem 
fluidum aqueum fuerit, quo tempore nec dum ani- 
malia, et plantae reperiebantur, et quod fluidum illud 
omnia texerit, montium altiorum slrata omni hete- 
rogeneo corpore destituta evincunt; quorum figura 

flttidi praesentiam, materia absentiam corporum hete- 
rogeneornm testatur; materiae vero, et figurae in 
diversorum, et ab invicem remotorum montium stratis 
similitudo, fluidum illud universale demonstrat. Quod 
si quis dixerit , contenta in illis stratis diversae na- 
turae solida successu temporis consumpta fiiisse , ne- 
gare minime poterit , conspicuam ibi diversitatem 
observandam fuisse inter strati materiam, et materiam 
per strati poros percolatara , corporumque consumpto- 
rum spatia replentem. Quod si vero supra primi fluidi 
strata quibusdam in locis alia strata reperirentur di- 
versis corporibus referta , aliud inde non sequeretur 
quam supra strata primi fluidi ab aiio fluido nova 
strata deposita fuisse , quorum materia itidem replere 
potuerit a primo fluido relictorum stratorum ruinas ; 
ut adeoque semper eo recurrendum sit, quo tempore 
strata illa simplicis materiae , et in omnibus montibus 
obvia formabantur, reliqua strata nondum extitisse, 
sed omnia tecta fuisse fluido plantis , et aniraalibus , 
aliisque solidis destituto: quae strata, cum ex illorum 
genere sint , quae nemo negare poterit , quin a primo 
Motore potuerint immediate esse producta , mani- 
festum Scripturae cum Natura consensum inde agno- 
scimus. 

De secunda terrae facie , quac plana , et sicca 
fuit, quando , et quomodo coeperit , itidcm Natura 
tacet , Scriptura loquitur; caetera, quod talis terrae fa- 
cies aliquando extiterit, asserentcm Naturam Scriptura 
confirmat ; dum ab uno fonte scaturientes aquas to- 
tam terram irrigasse docet. 

De tertia terrae facie , qua aspera staluitur , 
quando coeperit , nec Scriptura , nec Natura deter- 
minat ; magnam illam fuisse inaequalitatem Natura 
demonstrat , montium autem mentionem diluvii tera- 
pore Scriptura facit ; caetera quando producti fuerint 

illi montes , quorum Scriptura ibi meminit , fuerint 
ne illi montes iidem cum montibus hodiernis , fuerit 
ne initio diluvii ea profunditas vallium , quae hodie , 
an vero ad deprimendam superaciem excrescentium 
aquarum novae stratorum rupturae novas voragines 
aperuerint , nec Scriptura , nec Natura determinat. 

Quarta facies, quando omnia mare erant, plus 
negotii facessere videtur ; licet re vera nil non facile 
ibi occurrat. Extitisse mare altius , quam modo est , 
collhim e maris sedimento productio lestatur; idque 
non modo in Etruria, sed in plurimis locis sic satis 
a mari remotis, unde versus mare Mediterraneum 
aquae dilabuntur: quin et in illis locis, unde in Ocea- 
num aquae detluunt. Quanta illa maris altitudo fuerit, 
Scripturae illam determinanti Natura non repugnat; 
quandoquidem , 1. Certa vestigia maris extent in locis 
plures centenos pedes supra maris superflciem elevatis. 
2. Negari non poterit , quin , ut omnia terrae solida 
initio rerum fluido aqueo tecta fuerunt , sic aqueo 
fluido iterum tegi potuerint ; cum rerum naturalium 
routatio quidem continua sit , nulla autem naturalis 
in nihilum reductio. Quis autem penetralium terrae 
fabricam perscrutatus est , ut negare ausit , posse ibi 
ingentia spatia extare fluido modo aqueo, modo acreo 
plena ? 3. Incertum omnino sit , quae vallium profun- 
ditas initio diluvii extiterit; ratio verosuadeat, primis 
mundi saeculis ab aqua, et igne minores cavitates 
exesas fuisse, adeoque minus profundas slratorum 
ruinas inde sequutas fuisse ; monles aulem altissimi , 
quorum Scriptura meminit , altissimi erant eorum 
montium, qui tunc temporis reperiebantur, non autem 
eorum , quos hodie videmus. 4. Si aniraalis motus id 
agere poterit, ut pro arbitrio modo aquis obruta loca 
sicca reddantur, modo novis aquis obruantur , quid 
ni primo rerum omnium Motori eamdem liberlatem , 

easdemque vires ultro concederemus ? De tempore di- 
luvii universalis Historiae Sacrae omnia minutim re- 
censenti historia profana non repugnat. Antiquae urbes 
Etruriae natales suos ultra ter mille annos extendunt, 
quarum nonnullae in collibus a mari productis extructae 
sunt; in Lydia autem vicinius ad quatuor mille annos 
accedimus, ut inde colligere liceat, tempus quo a 
mare derelicta terra fueril , convcniens esse tempori , 
cuius Scriptura meminit. Quod modum crescentium 
aquarum spectat , varios aflerre possemus Naturae 
legibus convenientes. Quod si quis dixerit , in terra 
centrum gravitatis non semper idem esse cum centro 
figurae , sed modo ab uua, modo ab altera eius parte 
recedere, prout cavitates subterraneae varii locis cre- 
verint , facilem rationem afferre licet , cur fluidum 
initio rerum omnia tegens certa loca arida reliquerit, 
iterumque redieritad illa occupanda (1). Eadem facili- 
tate universale diiuvium explicatur, si circa ignem in 
medio terrae aquarum sphaera , aul saltem ingentia 
receptacula constituerentur; unde, absque centrimotu, 
inclusae aquae effusio deduci poterit (2). Sed, et facilis 
admodura sequens raodus mihi videtur, quo et vallium 
minor profunditas, et sufliciens quantitas aquae in- 
veniuntur , nulla habita rationc centri , vel tigurae , 
vel gravitatis. Quod si enim admiserimus, 1. Fragmen- 
tis quorumdam slralorum delapsis obturatos fuisse 
meatus, per quos in terrae cava penetrans mare ad 
fontium scaturigines aquam mittil. 2. Aquam visce- 

(1) Nescio an aliquis anlea vel posl Stenonem hanc in medio 
produxerll speciosam explicalionem cmerslonum alque submer- 
sionum lerrarum, propler allernanles variallones marlsollm obtu- 
mcscenlis ac cedentls. 

(2} Polentiam ignls subterranei In producendls revolullonibus, 
quae Telluris faciem mularunl , Slcnonls perspicuilati occurrlsse 
el hlc el alibl palel. 

ribus terrae inclusam nulli mortalium dubiam, vi 
ignis subterranei omnibus noti partim versus fontes 
actam , partim per terrae non dum aquis obrutae 
poros in aerem propnlsam fuisse ; iliam vero aquam , 
quae tum aeri semper inhaeret , tum praedicto modo 
illi immiscebatur , pluviarum specie delapsam fuisse. 
3. Fundum maris ob dilatatas cavernas subterraneas 
elevatum. 4. Reliquas in superficie terrae cavitates 
repletas fuisse terrena materia ab altioribus locis con- 
tinuo pluviarum allapsu abrasa. 5. Ipsam terrae 
superficiem minus inaequalem fuisse , utpote ortui 
viciniorem , nihil nec Scripturae , nec rationi , nec 
quotidianae experientiae contrarium admiserimus. Quid 
in terrae superficie contigerit dum aquis tegeretur , 
nec Scriptura , nec Natura declarat ; id solum ex Na- 
tura asserere possumus , profundas valles tunc tem- 
poris productas esse. 1. Quod ignium subterraneorum 
vi ampliores redditae cavitates maioribus ruinis locum 
praebuerint. 2. Quod aquis aperiendus fuisset reditus 
in profundiora terrae. 3. Quod hodie in locis a mari 
remotis profundae valles conspiciantur repletae plu- 
ribus sedimentis marinis. 

Quinta facies, quae iterum sicca reddita terra in- 
gentes planilies monstrahat , extitisse planities illas 
Natura demonstrat , Scriptura non refragante ; caetera, 
an illico totum mare recesserit; an vero labentibus se- 
culis novae voragines apertae novis regionibus dete- 
gendis occasionem praebuerint , cum Scriptura sileat, 
et gentium historia de primis a diluvio seculis ipsis 
gentibus dubia , et fabulis plena credita fuerit, nihil 
certi ea de re determinare licet. Id quidem certum 
est, magnam terrae quantitatem singulis annis deferri 
in mare ( ut fluminum amplitudines , et longa per me- 
diterraneas regiones itinera, torrentiumque innumerum 
numerum, paucis, omnia terrae declivia consideranti 

facile obvium est ) adeoque devectas a flumintbus 
terras, littoribusque adiunctas in dies novas terras 
relinquere novis habitationibus aptas ; id quod confir- 
mat Antiquorum opinio , qua integras regiones cogno- 
minum fluviorum munera dixerunt ; ut et Graecorum 
traditio, dum referunt homines sensim a montibus 
descendentes maritima loca ob nimiam humiditatem , 
sterilia , successu temporis faecunda reddita inco- 
luisse. 

Sexta terrae facies sensibus obvia est, qua dictae 
planities aquarum praecipue rosione, interdum, et 
ignium exustione, in varios canales , valles, et prae- 
cipitia transierunt: nec mirandum est, apud historicos 
non legi, quo tempore quaelibet mutatio contigerit. 
Primorum enim a diluvio seculorum confusa est et 
dubia bistoria apud profanos ; labentibus vero seculis 
illustrium virorum facta, non autem Naturae miracula 
celebranda sibi sumpserunl. Desideramus nihilominus 
citata Scriptoribus monumenta eorum , qui in variis 
locis faclarum mutationum historiam conscripsere; et 
dum reliqui Authores,quorum scripta conservata sunt, 
singulis tantum non annis inter portenta referant ter- 
raemotus , e terris erumpentes ignes , fluminum , et 
raarium exundationes ; facile patet quatuor mille an- 
nis multas, et varias mutationes contigisse. Ut adeoque 
multum errent illi, qui in scriptis Antiquorum multos 
errores accusant, quod varia ibi occurrant ab ho- 
dierna Geographia dissona. Nollem ego fabulosis An- 
tiquorum narrationibus facile fldem adhibere ; sed et 
multa ibi occurrunt , quibus fidem non denegarem. 
Ex illorum enim genere multa ibi deprehendo , quo- 
rum falsitas potius , quam veritas mibi dubia esse 
videtur ; ut sunt mare Mediterraneum ab Oceano oc- 
oidentali separatum ; e mari mediterraneo in mare 
rubrum transitus ; insulae Atlantidis submersio ; va- 

riorum locorum in itineribus Bacchi , Triptolemi , 
llissis , Eneae , aliorumque descriptio vera , licet re- 
bus hodie occurrentibus non respondeat. Plerarumque 
mutationum , quae in Etruria contigerunt toto spatio, 
quod Arnum inter, et Tyberim intercipitur, evidentes 
deraonstrationes in ipsa Dmertatione afleram , et licet 
tempus , quo singulae contigerint assignari non possit, 
illa tamen ex historia Italiae argumenta afferam , ut 
nullum ulli dubium relinquatur. 

Atque haec succinta , ne dicam , tumultuaria 
relatio est rerum praecipuarum , quae in ipsa Di$- 
sertatione tum distinctius, tum fusius exponere de- 
creveram , addita locorum descriptione , ubi singula 
observavi (1). 

(l) Dolendum est omlsisse auctorem in vulgus prodere opus, 
quod hic pollicitus fuerat , nihllque ad nos perveniaae nlaf prodro- 
mum ejusdem Diaaertationls , qul, ut alla opera hojua sagactesiml 
naturae Investigatoris , noraen lllius (ardae posteritati commendat. 

Scx ultimae figurae, dum iodicant quo modo ex prae- 
senti facie Elruriae colligimus sex distinclas Etruriac facies, 
simul serviunt illis facilius intelligendis , quae de stratis 
terrae diximus. Lineae punctis signaUe repraesentant lerrae 
strala arenacea , ita a potiori nominata , licet illis varia , et 
argillacea , et lapidea strata immixta sint : reliquae lineae 
strata lapidea <repraesenlant itidem a potiori ita dicta, cum 
interdum inter illa sila sint alia mollioris substanliae 
strala. In ipsa Disiertatione figurarum literas explicavi , 
quo ordine flgurae se invicem excipiunt ; hic breviter mu- 
talionis ordinem reccnsebo. Exbibet aulem figura 6. pla- 
num perpendicularc Elruriae , quo tempore slrata lapidea 
etiam num integra , et horizonti parallela crant. Figura 5. 
ingcntes cavitates , sive ignium , sive aquarum vi exesas 
inlactis superioribus stratis. Figura k. a disruplis stratis 
superioribus orlos monles , et valles. Figura 3. a mare 
facta nova strata in diclis vallibus. Figura 2. ex novis 
stralis consumptam parlem inferiorum stratorum , intactis 
superioribus. Figura 1. disruptis superioribus stralis arena- 
ceis, productos ibi colles, ct vallcs. 

